als_Latn dik_Latn sag_Latn
Davie De Gea nuk do të largohet nga Mançester Junajtid as në këtë merkato. Portieri spanjoll është emri më i përfolur për portën e Realit të Madridit, teksa Florentino Perez ka bërë edhe një ofertë në drejtim të tij.
Megjithatë, drejtuesit e klubit anglez mësohet se e kanë refuzuar ofertën e Realit e cila ishte plot 70 milionë euro. Kjo gjë ndodh për shkak se “Djajtë e kuq” nuk duan ta shesin gardianin e tyre pas kualifikimit për në Ligën e Kampionëve.
Mesa duket Hoze Murinjo nuk dëshiron të humbasë një nga pikat më të forta të skuadrës që drejton, pasi në sezonin e ri kërkon të rikthehet te triumfi edhe në Premier Ligë.
Përsa i përket Realit, skuadra madrilene duhet të vihet në garë për të gjetur një tjetër portier pasi dy objektivat e tyre De Gea dhe Kurtua janë të paarritshëm.
als_Latn als_Latn als_Latn als_Latn